Kasey Smith
Kasey Smith (g. 1990 m. kovo 29 d. Dubline) – Airijos dainininkė. 2008–2011 m. laikotarpiu buvo populiarios airių grupės „Wonderland“ narė. 2013 m. dalyvavo nacionalinėje Airijos atrankoje į Euroviziją. Su daina „Kiss Me“ užėmė 3 vietą. Po metų atlikėja su grupe Can-Linn laimėjo tą pačią šalies atranką. Su kūriniu „Heartbeat“ atstovavo Airijai 2014 m. Eurovizijos dainų konkurse, kuris vyko Kopenhagoje. Pusfinalyje atstovai užėmė 12 vietą ir į finalą nepateko.